polyglot-tagger/wikipedia-language-snippets-filtered huggingface dataset:
శ్రీ మాండవ్య నారాయణస్వామి వారి దివ్యక్షేత్రము పావన గోదావరి నది సప్త పాయలలో ఒకటైన తుల్యభాగనదీ తీరాన సామర్లకోటలో వెలసిన శ్రీ మాండవ్య నారాయణస్వామి దేవాలయం 'దక్షిణ బదరీ' గా అత్యంత ప్రాశస్త్యం పొందింది. కోరిక లీడేర్చే కొంగు బంగారంగా, భక్తుల పాలిట కల్పవల్లిగా ఈ దేవాలయం ప్రసిద్ధి గాంచింది. ప్రాచీన సంస్కృతీ వైభవానికి అద్దం పడుతున్న శ్రీ మాండవ్యనారాయణ స్వామి ఆలయం పవిత్రతకు, ప్రశాంతతకు నిలయంగా భాసిల్లుతోంది. త్రేతాయుగంలో దండకారణ్య ప్రాంతంగా పిలువబడే ఈ ప్రాంతంలో తపమాచరించిన మాండవ్య మహర్షిచే ప్రతిష్ఠించబడినందున స్వామికి మాండవ్య నారాయణ స్వామి అనే పేరు ప్రసిద్ధమైంది. విగ్రహ ప్రతిష్ఠాపన సమయంలో విగ్రహం పాదాల చెంత మాండవ్య మహర్షి 'పరుసవేదిని' ఉంచారని పురాణ గాథ . పరుసవేదిని గమనించిన ఒక వ్యాపారి తన 15 మంది అనుచరులతో విగ్రహాన్ని తవ్వి పరుసవేదిని కాజేయబోగా ఒక మహాసర్పం ఆ స్థానంలో ప్రత్యక్షమై విషజ్వాలలతో వారిని నిర్జించినట్లు స్థానికులు కథలుగా చెబుతారు.
చైత్ర శుద్ధ ఏకాదశి పర్వదినాన స్వామివారి పంచాహ్నిక కల్యాణ మహోత్సవాలు వైభవంగా జరుగుతాయి. ధనుర్మాసం, శ్రావణమాసం, కార్తిక మాసాల్లోను, ఇతర అన్ని పర్వదినాలలో స్వామివారికి విశేషార్చనలు వైఖానస ఆగమోక్తంగా జరుగుతాయి.
శ్రీ మాండవ్య నారాయణస్వామి ఆలయం ఆంధ్రప్రదేశ్, కాకినాడ జిల్లా సామర్లకోటలో ఉంది. ఇక్కడే ఉన్న పంచారామ క్షేత్రమైన కుమారభీమారామం సమీపంలో వున్న ఈ ఆలయం దక్షిణ బదరీగా పేరొందింది.
1935లో బెర్లిన్లో ఉంటూ నాజీ వ్యవస్థ రూపొందుతున్న సమయంలో వ్రాసిన నవల పేరు శిరఛ్చేదానికి పిలుపు నబొకొవ్ సాహిత్యం ద్వారా సాగించిన అంవేషణకు ఇది ఒక తార్కాణం.ఇందులోని శిల్పం ఫ్రాంజ్ కాఫ్కా నవలల్ని జ్ఞప్తికి తెస్తుంది. పశ్చిమ యూరప్ లో ఉన్నప్పుడు వ్రాసిన నవల్ నిస్పృహ . అందులోని నాయకుడు ఒక వ్యాపారస్థుడు. అద్దంలో తన ముఖం తను చూచుకొనేందుకు భయపడే ఈవ్యక్తి మరో వ్యక్తి తనకు ప్రతిబింబమని నమ్మి, వాడికి డబ్బు ఆశచూపి, వాణ్ణి హత్యచేసి, తను వాడుగా పారిపోవడం ద్వారా తన సమస్యల నుంచీ విముక్తి పొదే యత్నము చెస్తాడు. ఇది కూడా రష్యన్ భాషలో వ్రాయబడింది. 1965లో ఇంగ్లీషులోనికి తెచ్చినప్పుడు నబొకొవ్ దాన్నే చాలా భాగం మార్చివ్రాసాడు.
నబొకొవ్ తన అరవైయేళ్ళ జీవితాన్ని హెగెల్ పద్దతిలో గతి తార్కికంగా విశ్లేషించి-మొదట రష్యాలో గడిపిన 20ఏళ్ళు ధెసిస్ గానూ, పశ్చిమ యూరప్ లో గడిపిన 20ఏళ్ళు ఆంటె థిసిస్ గానూ, అమెరికాలో గడిపిన చివరి 20ఏళ్ళూ సింధెసిస్ గానూ పేర్కొన్నాడు.ఇవి మూడ వలయాలు అంటాడు.లోలిత మొదలైన నవలలు చివరి 20ఏళ్ళ కాలానికి చెందినవి. వీటిలో పరిణితి చెందిన నబొకొవ్ రసానుభూతీ, మేధప్రవృత్తి, ఆయన వ్యక్తిత్వ వైశిష్ట్యపు ముద్రతో కళాఅ స్వరూపాన్ని పొందాయి. లోలిత లో రసానుభూతి ద్వారానూ, పినిన్ , పేల్ ఫైర్ నవలల్లో మేధాప్రధానమై ప్రహేళికా రచన ద్వారానూ నబొకొవ్ వాసనా పరంపరనుంచీ విముక్తి మార్గాన్ని అంవేషించి లక్ష్యసిద్ధి పొందాడనడం సత్యదూరం కాదు.
నబొకొవ్ ఎప్పుడూ తీవ్ర నిద్రలేమి రోగంతో బాధపడేవాడు. అందుకేనేమో అతనికి నిద్ర అంటే నచ్చదు, నిద్రను మానవుడి మానసిక చిత్రవధ గా అభివర్ణించాడు.
అలేఖ్యకు మాజీ కేంద్రమంత్రి కీ.శే. పుంజల శివశంకర్ కుమారుడు వినయ్‌కుమార్‌ తో వివాహం జరిగింది. వీరిది ప్రేమ వివాహం. వినయ్‌కుమార్‌ గ్యాస్ట్రోఎంటరాలజీ వైద్యనిపుణులుగా పనిచేస్తూ, రాజకీయాలలో ఉన్నాడు. వీరికి ఇద్దరు కుమారులు. పెద్దబ్బాయి శాశ్వత్‌ రాంశంకర్‌, కోడలు సంజన న్యాయవాది వృత్తిలో ఉన్నారు. చిన్నబ్బాయి దేవాన్ష్‌ కృష్ణశంకర్‌ అమెరికాలో ఉన్నత విద్యను అభ్యసిస్తున్నాడు.
1990లో విశ్వవిద్యాలయంలో అసిస్టెంట్‌ ప్రొఫెసర్‌గా చేరిన అలేఖ్య అటుతరువాత నృత్యశాఖ శాఖాధిపతిగా, టూరిజం స్టడీస్‌ డైరెక్టరుగా, లలితకళాపీఠానికి పీఠాధిపతిగా బాధ్యతలు నిర్వర్తించింది. పదిమంది పీహెచ్‌డీ పరిశోధనా విద్యార్థులకు గైడ్‌గా ఉంటూ వారికి తగిన సూచనలు అందిస్తున్నది.
డాక్టర్ అలేఖ్య పుంజాల కూచిపూడి కళాకారిణి, నాట్య గురువు. తెలుగు విశ్వవిద్యాలయంలో నృత్య బోధకురాలిగా అనేకమందికి నృత్యశిక్షణ ఇచ్చిన అలేఖ్య, విశ్వవిద్యాలయ రిజిస్ట్రార్‌ హోదాని అందుకున్న తొలి మహిళగా రికార్డు సృష్టించింది.
అలేఖ్య 1962, ఏప్రిల్ 9న మార్గం నరసింగరావు, సుగుణ దంపతులకు హైదరాబాదులో జన్మించింది. నరసింగరావు ఎగ్జిబిషన్‌ సొసైటీ శాశ్వత గౌరవ సభ్యుడిగా ఉండేవాడు. సుగుణ రంగస్థల నటుడైన స్థానం నరసింహారావుతో రేడియో నాటికలో నటించేది.
‘ప్రాచీన చరిత్ర, కళలు’ అనే అంశంపై పోస్ట్‌గ్రాడ్యుయేషన్‌ తోపాటు ఎంఏ ఇంగ్లీషు లిటరేచర్‌, సైకాలజీ చదివిన అలేఖ్య తన గురువు ఉమా రామారావు సలహామేరకు 1989లో తెలుగు విశ్వవిద్యాలయంలోని ఎంఏ కూచిపూడిలో చేరింది.
సినిమా కథంతా మచిలీపట్నంలో జరుగుతుంది. ఊళ్ళో జనాలకి పాలు పోస్తూ పూటగడిపే జయకృష్ణ , మరోవైపు కాలేజీలో చదువుకుంటాడు. కాలేజీలో చేరిన కొన్ని రోజులకే దీప్తి ను చూసి ప్రేమలో పడతాడు కిట్టు అలియాస్ జయకృష్ణ. ఇక కిట్టు అందంగా లేనప్పటికీ అతని మంచి మనసుకి ఫిదా అయి ప్రేమలో పడుతుంది దీపు అలియాస్ దీప్తి.
ఎవరికీ తెలియకుండా ప్రేమించుకునే కిట్టు-దీపు ఓ ఇన్సిడెంట్ కారణంగా కాలేజీ ప్రిన్సిపాల్ తోపాటు దీపు అన్నయ్య రామరాజు కి చిక్కుతారు. ఊళ్ళో పోలీస్ గా ఉద్యోగం చేస్తూ ప్రేమ వివాహాలను వ్యతిరేకించే రామరాజు, దీపుకి కిట్టుని దూరం చేసి తన చెల్లికి అందంగా ఉండే వ్యక్తితో పెళ్లి చేయాలని భావిస్తాడు. రామరాజు కారణంగా కిట్టు, దీపు విడిపోతారు. అలా ప్రేమించిన కిట్టుకి దూరమైన దీపు ఓ ఎన్.ఆర్.ఐ.ని తప్పని పరిస్థితుల్లో పెళ్లి చేసుకోని సెటిల్ అవుతుంది. ఇక దీపుకి దూరమైన కిట్టు చివరికి ఏమయ్యాడు.?
కలర్ ఫోటో 2020, అక్టోబరు 23న విడుదలైన తెలుగు చలనచిత్రం. అమృతా ప్రొడక్షన్స్, లౌక్యా ఎంటర్టైన్మెంట్ పతాకాలపై సాయి రాజేష్, బెన్ని ముప్పానేని నిర్మించిన ఈ చిత్రానికి సందీప్ రాజ్ దర్శకత్వం వహించాడు. సుహాస్ తొలిసారిగా ప్రధాన పాత్రలో నటించిన ఈ చిత్రంలో చాందిని చౌదరి, సునీల్, వైవా హర్ష, 'కంచరపాలెం' సుబ్బారావు తదితరులు నటించారు. 1990లలో మచిలిపట్నం నేపథ్యంలో, ఒక సాధారణ యువకుడి జీవిత కథతో ఈ సినిమా రూపొందించబడింది.
ఈ చిత్రానికి కాల భైరవ సంగీతం అందించాడు. కిట్టు విస్సాప్రగడ, సాయి కిరణ్ పాటలు రాశారు. ఆదిత్యా మ్యూజిక్‌ ద్వారా పాటలు విడుదలయ్యాయి.
ఉండి గ్రామానికి 8 కిలోమీటర్ల దూరంలో భీమవరం కి 15 కిలోమీటర్ల దూరంలో ఉంది ఉప్పులూరు గ్రామం శ్రీ చెన్నకేశవాలయం గురించి ఈ ఆలయం అతి ప్రాచీన ఆలయం.
ఇక ఆలయ చరిత్ర విషయానికి వస్తే, పల్నాడులో ధూప, దీప, నైవేద్యాలతో నిత్య పూజలందుకునే చెన్నకేశవస్వామి ఆలయంలో పల్నాటి యుద్ధ సమయంలో దాడులు జరిగాయని. ఆ సమయంలో స్వామిని కాపాడుకోవడానికి కన్నమదాసు సంతతికి చెందిన తిరువీధి నారాయణదాసు, అతని సోదరులు కలిసి స్వామి ప్రతిమను సింహాచలం తరలించి స్వామికి అప్పల స్వామి అని పేరు మార్చారు. అనంతరం అక్కడి నుండి పశ్చిమ గోదావరి జిల్లా ఉప్పులూరు చేరుకున్నారు.
అప్పుడు ఈ గ్రామంలో ఒక మర్రి చెట్టు నీడలో ప్రతిమను ఉంచి, స్వామికి నైవేద్యం తీసుకురావడానికి గ్రామంలోకి వెళ్లారు. అదేసమయంలో ఈ గ్రామంలో కొందరు తీవ్ర అస్వస్థకు గురయ్యారు. అప్పుడు హరిజనులు మన గ్రామంలోకి అడుగుపెట్టినందుకు ఇలా జరిగిందని భావించిన గ్రామస్థులు నారాయణదాసు, అతని సోదరులను నిర్బదించారు. ఇక ఆ రోజు రాత్రే సింహాచల అప్పన్న గ్రామ పెద్దలకు కలలో కనిపించి వారు నిరపరాదులు వారిని విడిచిపెట్టమని. గ్రామంలోని మర్రిచెట్టు క్రింద తన ప్రతిమ ఉందని, స్వామి వారిని ప్రతిష్టించి ఆలయాన్ని నిర్మించి తనకు దీప నైవేద్యాలు హరిజన దాసులే అర్చకులుగా ఉండాలని ఆదేశించారట.
ఇలా ఆ స్వామివారి ఆజ్ఞ ప్రకారం గ్రామా పెద్దలు 1335 లో ఈ ప్రాంతంలో అప్పలస్వామి ఆలయం నిర్మించి ప్రతిష్టించి అర్చకులుగా వారికీ స్థానం కల్పించారు. నిజానికి విగ్రహాం చెన్నకేశవుడిదే కాబట్టి 1868 లో ఈ అప్పలస్వామి కి పూర్వపు నామమైన చెన్నకేశవస్వామిగా మరల నామకరణం చేసారు.1650లో జజ్జూరి సంస్థ్దానాదీశులు రాజా వల్లి రాగన్న జమీందారు అప్పలస్వామి ఆలయ నిర్మాణం చేపట్టారు.పాల్వంచ, భద్రాచలం సంస్థానాదీశులు రాజా పార్థసారధి అప్పారావు బహుదూర్‌ 1893లో ఈ ఆలయానికి భూదానమిచ్చారు. శనివారపు పేట సంస్థానాదీశులు రాజా ధర్మ అప్పారావు బహుదూర్‌ 1793లో ఆలయ నిర్మాణం పూర్తిచేశారు. వైష్ణవ మత గురువులైన పరవస్తు రామాజనుజాచార్యులు 1870 సంవత్సరంలో ఈ ఆలయ విగ్రహానికి చెన్నకేశవస్వామిగా నామకరణం చేశారు. 1895లో శేషబట్టారు రాఘవాచారి చెన్నకేశస్వామికి మొట్టమొదటి సారిగా కల్యాణోత్సవాలు జరిపించారు.
ఆంధ్ర ప్రదేశ్ రాష్ట్రములోని పశ్చిమ గోదావరి జిల్లా, ఉండి మండలం లోని గ్రామం ఉప్పులూరులోని శ్రీచెన్నకేశవస్వామి ఆలయం : కాకతీయ సామ్రాజ్యం పతన దశలో వున్న రోజుల్లో మహమ్మదీయుల దాడి నుంచి హిందూ మత రక్షణకు, ఆంద్ర దేశ పర్యటనకు వచ్చిన సింహాచల క్షేత్రనివాసి కందాల కృష్ణమాచారి ఉప్పులూరులో 1335వ సంవత్సరంలో అప్పటి అప్పలస్వామి విగ్రహాన్ని ప్రతిష్ఠించారు. శ్రీకృష్ణుడే చెన్నకేశవస్వామి. చెన్న అంటే అందమైన అని మేలయిన కేశములు కలవాడు అని, కేశియను రాక్షసుని సంహరించినవాడు అని అర్ధం. 'కేశులు' అనగా బ్రహ్మ, విష్ణు, రుద్రులు వారిని తన వశమందుంచుకున్నవాడు కేశవుడు.
శ్రీచెన్నకేశవస్వామి ఆలయంలో దళితులే అర్చకులుగా కొనసాగుతున్నారు. పల్నాడును పాలించిన బ్రహ్మనాయుడు సేనాధిపతి అయిన కన్నమదాసు సేవాతత్పరతకు, నిష్కళంక దేశభక్తికి మెచ్చి మాచర్ల, మార్కాపురం గ్రామాలలోని చెన్నకేశవస్వామి ఆలయాల్లో పూజల నిర్వహణ బాధ్యతను అప్పగించినట్లు చరిత్ర ద్వారా తెలుస్తోంది. కన్నమదాసు సంతతికి చెందిన తిరువీది నారాయణదాసు 1280వ సంవత్సరంలో ఉప్పులూరు గ్రామానికి వలస వచ్చారు. తరువాత కాలంలో ఆలయం ఆవిర్భావంతో నారాయణదాసు కుటుంబీకులే అర్చకులుగా కొనసాగుతున్నారని ఆలయ చరిత్రను బట్టి తెలుస్తోంది
బామ్ సిటాడెల్ భవనాలు ఎప్పటివి అన్నది కచ్చితంగా తేల్చగల పురావస్తు డేటింగ్ లేదు. కానీ, చారిత్రక మూలాలు, పురాతన గ్రంథాలు ఆధారం చేసుకుని చూస్తే ఈ ప్రాంతంలో ఆకేమేనియన్లు క్రీ.పూ. 579-323 కాలంలో నిర్మించిన కోటతోనే మొదటి మానవ నివాసాల జాడ మొదలైనట్టు తెలుస్తోంది. సహజమైన కొండను, మానవులు నిర్మించిన టెర్రెస్‌ను కలిపి వేదికను కట్టడం వంటి ఈ సిటాడెల్ లక్షణాలు కొన్ని పరిశీలించి పురాతత్త్వ శాస్త్రజ్ఞులు అకేమేనియన్ రాజధాని పర్సెపోలీస్‌లోని నిర్మాణశైలితో పోలస్తున్నారు. పార్థియన్ పాలనలో కోట విస్తరించడంతో బామ్ సిటాడెల్‌గా, ఆర్గ్-ఎ-బామ్‌గా పేరొందింది. "బామ్ అండ్ ఎ బ్రీఫ్ హిస్టరీ ఆఫ్ అర్బన్ సెటిల్మెంట్ అండ్ ప్లానింగ్ ఆఫ్ ఇరాన్" అనే తులనాత్మక అధ్యయనం పార్థియన్ కాలంలో బామ్ నగరంలో ముఖ్యమైన భాగంతో పాటు గవర్నర్ విభాగం కూడా నిర్మితమైందని తేల్చింది. సస్సానిడ్స్ కాలంలో, కోటను అర్దేశీర్ బాబాకన్ ముట్టడించాడు. సా.శ. 224 నుంచి 637 మధ్యకాలంలో కొత్త ప్రాకారాలు, గోడలు నిర్మించారు.
తిరిగి కొన్నేళ్ళకు సా.శ.645 లో అరబ్బులు కర్మన్ ప్రాంతాన్ని జయించారు, బహుశా అర్గ్-ఇ-బామ్ యుద్ధంలో దెబ్బతింది. అరబ్ కమాండర్లలో ఒకరైన అల్ రసౌల్ మసీదును నిర్మించారు, ఇది ఇస్లామిక్ యుగం ప్రారంభంలో ఇరాన్‌లో నిర్మించిన మొట్టమొదటి మసీదుల్లో ఒకటి. సా.శ. 656లో ఇమామ్ అలీ చేతిలో ఓడిపోయిన ముస్లిముల బృందం ఖవారిజ్, కర్మన్, బామ్ నగరాలకు పారిపోయి అక్కడ ఆర్గ్-ఎ-బామ్‌లో స్థిరపడ్డారు. సా.శ.869లో, అబ్బాసిడ్‌లతో పోరాడుతున్న యాకుబ్ ఇబ్న్ అల్-లేత్ అల్-సఫర్ ఖవారీజ్‌ను ఓడించి, ఆర్గ్-ఎ-బామ్‌ను స్వాధీనం చేసుకున్నాడు. అది అతని శాశ్వత బేస్ క్యాంప్‌గా మారింది. 10వ శతాబ్దంలో ఇస్లామిక్ రచయితలు బామ్ పేరును మొదటిసారిగా ప్రస్తావించారు. ఈ రచయితల ప్రకారం, బామ్ అప్పుడు చుట్టూ విస్తృతంగా వ్యవసాయ ప్రదేశాలతో చక్కగా స్థిరపడిన మార్కెట్ ప్రాంతం. ఈ నగరం సొగసైన పత్తి బట్టలకు, అజేయమైన కోటకు, బిజీ బజార్లకు, తాటి చెట్లకు పేరొందింది.
ఆర్గ్-ఇ బామ్ కాల్చని ఇటుకలతో నిర్మించే అడోబీ తరహాలో ప్రపంచంలోనే అతిపెద్ద భవనం. ఇది ఆగ్నేయ ఇరాన్‌లోని కర్మన్ ప్రావిన్స్‌లోని బామ్ అనే నగరంలో ఉంది. "బామ్, దాని సాంస్కృతిక లాండ్‌స్కేప్" యునెస్కో ప్రపంచ వారసత్వ ప్రదేశాల జాబితాలో నిలిచింది. సిల్క్ రోడ్‌లో ఉన్న ఈ భారీ దుర్గం అచెమెనిడ్ సామ్రాజ్య కాలంలోనూ, అంతకన్నా పూర్వ కాలం నుంచీ ఉనికిలో ఉంది. ఈ దుర్గం ఏడు నుండి పదకొండవ శతాబ్దాల వరకు ప్రధాన వాణిజ్య మార్గాల కూడలిలోను, పట్టు, పత్తి వస్త్రాల ఉత్పత్తికి ప్రసిద్ధి చెందిన ప్రదేశంలోను ఉన్న కాలంలో ఉచ్ఛస్థితిలో ఉండేది.
మొత్తం భవనాన్ని పరిశీలిస్తే అది సిటాడెల్ కలిగి ఉన్న ఒక పెద్ద కోట. అయితే, ఎత్తైన ప్రదేశంగా ఏర్పడి, ఆకట్టుకునే రూపంతో ఉన్న సిటాడెల్ విశిష్టంగా కనిపించడంతో, మొత్తం కోటకు బామ్ సిటాడెల్ అని పేరు పెట్టారు. 2003 డిసెంబరు 26న భూకంపం వచ్చి బామ్ నగరం, దాని పరిసర ప్రాంతాలతో పాటుగా సిటాడెల్ పూర్తిగా నాశనమైంది. భూకంపం తర్వాత కొద్ది రోజులకు ఇరాన్ అధ్యక్షుడు మొహమ్మద్ ఖతామి సిటాడెల్ పునర్నిర్మాణం చేయనున్నట్టు ప్రకటించారు.
ఆర్గ్-ఇ-బామ్‌లోని దుర్గం లో సైన్యం 1932 వరకు విడిసి ఉండేది, కాని దుర్గం పాదాల వద్ద ఉన్న పాత నగరంలో ఎవరూ నివసించలేదని తెలుస్తోంది. పాత నగరంతో పాటు ఆర్గ్-ఇ-బామ్‌ను కూడా 1932 నుండి పూర్తిగా వదిలేశారు. 1953లో ఈ ప్రదేశాన్ని జాతీయంగా ప్రముఖమైన చారిత్రక ప్రదేశంగా గుర్తించారు, క్రమంగా దీని పరిరక్షణ, పునరుద్ధరణ ప్రక్రియ ప్రారంభమైంది. అయితే 1973 నుంచి ఈ పనులు ఊపందుకోసాగాయి
ఇరాన్‌పై మంగోల్ దండయాత్ర తరువాత, బామ్, కర్మన్ ప్రాంతాలు సా.శ. 1240 నుండి 1363 వరకు ఈ ప్రాంతాన్ని పాలించిన ఖరాఖటయన్ రాజవంశం చేతిలోకి వెళ్ళాయి. ఈ ప్రాంతాన్ని సిల్క్ రోడ్‌కు అనుసంధానించే మసాలా మార్గంలో వ్యూహాత్మక ప్రదేశంలో ఉండడంతో బామ్‌కు లాభించింది. పట్టు పురుగుల పెంపకం, పట్టు పరిశ్రమ ఈ నగరంలో విలసిల్లుతూండేవి.
ఇస్లామిక్ విప్లవం తరువాత ఆర్గ్-ఎ-బామ్‌ బాధ్యత ఇరానియన్ కల్చరల్ హెరిటేజ్ ఆర్గనైజేషన్ కిందికి వెళ్ళింది. 1993లో సిటాడెల్ జాతీయ సాంస్కృతిక వారసత్వ సంస్థ వారి అత్యంత ముఖ్యమైన ప్రాజెక్టుగా గుర్తింపు పొందింది.
17 వ శతాబ్దపు న్యూ నెదర్లాండు కాలనీలో సలాడ్ల మీద ఉపయోగించే నూనెను చూడవచ్చు . సరుకును అంచనా వేసేటప్పుడు ఓడలపైకి వచ్చే సాధారణ వస్తువుల జాబితా, "1.10 ఫ్లోరిన్ల వద్ద సలాడు ఆయిలు డబ్బా", "16 ఫ్లోరిన్ల వైను వెనిగరు యాంకరు" ఉన్నాయి. ఇది 17 వ శతాబ్ధంలో సలాడులు ఉపయోగించబడ్డాయని భావించడానికి నిదర్శనంగా ఉంది. కురాకో ద్వీపం నుండి న్యూ నెదర్లాండు డైరెక్టరుకు 1665 లో రాసిన లేఖలో ఆకుకూరలు పంపమని ఒక అభ్యర్థన ఉంది: "క్యాబేజీ, క్యారెట్లు, పాలకూర, పార్స్లీ వంటి ప్రతి రకమైన విత్తనాలను నాకు పంపిస్తే సంతోషిస్తానని నేను చాలా స్నేహపూర్వకంగా అభ్యర్థిస్తున్నాను. వీటిని ఇక్కడ పొందలేము, మీకు మాపట్ల గౌరవం పుష్కలంగా ఉందని నాకు తెలుసు, . ".ఈ లేఖలో పేర్కొనబడ్డ విషయాలు సలాడు వాడకానికి నిదర్శనంగా ఉంది.
"సలాడు" అనే పదం అదే అర్థంలోని ఫ్రెంచి నుండి ఆంగ్లంలోకి వచ్చింది. ఇది మునుపటి లాటిను హెర్బా సలాటా సంక్షిప్త రూపం, లాటిను సలాటా నుండి, సాలు నుండి. ఆంగ్లంలో ఈ పదం మొదట 14 వ శతాబ్దంలో "సలాడు" లేదా "సాలెటు" గా కనిపిస్తుంది. సలాడుతో ఉప్పు ముడిపడి ఉంటుంది. ఎందుకంటే కూరగాయలను ఉప్పునీరు లేదా రోమను కాలంలో సలాడులను రుచికొరకు ఉప్పు నూనె, వెనిగరు డ్రెస్సింగుతో చేస్తారు.సలాడు ఆధారిత కొన్ని జాతీయాలలో " సలాడు రోజులు " అనుభవం లేని యవ్వనం" అనే అర్ధంలో ఒక జాతీయాన్ని మొదట షేక్స్పియరు 1606 లో నమోదు చేసాడు. సలాడు బారు వాడకం బఫే-శైలిని సూచిస్తుంది. సలాడు పదార్ధాల జాబితా మొదట 1976 లో అమెరికను ఇంగ్లీషులో కనిపించింది.
గ్రీన్ సలాడు లేదా గార్డెను సలాడు చాలా తరచుగా పాలకూర రకాలు, బచ్చలికూర లేదా రాకెటు వంటి ఆకు కూరలతో కూడి ఉంటుంది. ఆకుకూరలు కానివి సలాడులో ఎక్కువ భాగాన్ని తయారుచేస్తే దాన్ని గ్రీన్ సలాడుకు బదులుగా వెజిటబులు సలాడు అని పిలుస్తారు. సలాడులో ఉపయోగించే సాధారణ ముడి కూరగాయలు దోసకాయలు, మిరియాల పొడి, టమోటాలు, ఉల్లిపాయలు, క్యారెట్లు, సెలెరీ, ముల్లంగి, పుట్టగొడుగులు, అవోకాడో, ఆలివు, ఆర్టిచోకు హార్టులు, పాం హార్టు, వాటరు క్రెసు, పార్స్లీ, దుంపలు, ఆకుపచ్చ బీన్సు గింజలు, బెర్రీలు, విత్తనాలు, పువ్వులు భాగంగా ఉంటాయి. హార్డు-ఉడికించిన గుడ్లు, బేకను, రొయ్యలు, చీజులను అలంకరించుగా వాడవచ్చు. కాని పెద్ద మొత్తంలో జంతువుల ఆధారిత ఆహారాలు కూడిన సలాడులు విందులలో వడ్డించే అధికంగా ఉంటాయి.
రోమన్లు, పురాతన గ్రీకులు, పర్షియన్లు మిశ్రమ ఆకుకూరలను డ్రెస్సింగుతో, ఒక రకమైన మిశ్రమ సలాడు తిన్నారు. గ్రీకు, రోమను సామ్రాజ్య విస్తరణల కారణంగా లేయర్డు డ్రెస్సింగుతో సలాడ్లు ఐరోపాలో ప్రాచుర్యం పొందాయి. తన 1699 పుస్తకంలో ఎసిటారియా: ఎ డిస్కోర్స్ ఆన్ సాలెట్స్, జాన్ ఎవెలిన్ తన తోటి బ్రిటన్లను తాజా సలాడు ఆకుకూరలు తినమని ప్రోత్సహించడంలో స్వల్ప విజయం సాధించాడు.
స్కాటుదేశీయులు రాణి మేరీ, క్రీము ఆవాలు డ్రెస్సింగు, ట్రఫుల్సు, చెర్విలు, ఉడికించిన గుడ్ల ముక్కలను ఆకుకూరలతో కప్పి ఉడికించిన సెలెరీ రూటు చేర్చి తింటారు.
సలాడులు సూపరు మార్కెట్లలో, రెస్టారెంట్లలో, ఫాస్టు ఫుడు విక్రయశాలలలో లభ్యం ఔతాయి. యునైటెడు స్టేట్సులో, రెస్టారెంట్లు తరచూ సలాడు తయారీ పదార్థాలతో "సలాడు బారు" ను కలిగి ఉంటాయి. వీటిని వినియోగదారులు తమ సలాడ్ను కలిపి తినడానికి ఉపయోగిస్తారు. సలాడు రెస్టారెంట్లు 2014 లో 300 మిలియన్లకు పైగా సంపాదించాయి. 2010 లలో ఇంట్లో సలాడు వినియోగం పెరుగుతోంది. కాని తాజాగా తరిగిన పాలకూర నుండి, బ్యాగ్డ్ గ్రీన్సు, సలాడు కిట్ల వైపుకు వెళుతుంది. బ్యాగు అమ్మకాలు సంవత్సరానికి 7 బిలియను డాలర్లకు చేరుకుంటాయని అంచనా.
గార్డెను సలాడ్లు పాలకూర, అరుగూలా / రాకెటు, కాలే లేదా బచ్చలికూర వంటి ఆకుకూరల పునాదిగా ఉపయోగిస్తారు; సలాడు అనే పదం తరచుగా గార్డెను సలాడ్లను సూచిస్తుంది. ఇతర రకాలు బీను సలాడు, ట్యూనా సలాడు, ఫట్టౌషు, గ్రీకు సలాడు , సోమెను సలాడు . సలాడు రుచికి ఉపయోగించే సాసును సాధారణంగా సలాడు డ్రెస్సింగ్ అంటారు; చాలా సలాడు డ్రెస్సింగు నూనె, వెనిగరు మిశ్రమం లేదా కేఫీరు వంటి పులియబెట్టిన పాల ఉత్పత్తి మీద ఆధారపడి ఉంటుంది.
ప్రధాన ఆహారం అయున సలాడ్లలో సాధారణంగా మాంసం, చేపలు, గుడ్లు, చిక్కుళ్ళు లేదా జున్ను వంటి అధిక ప్రోటీను కలిగిన ఆహారాలు కొంత భాగాన్ని కలిగి ఉంటాయి.
బౌండు సలాడ్లు మయోనైసు వంటి మందపాటి సాసులతో మిశ్రితం చేయబడతాయి. నిజమైన బౌండు సలాడు స్కూపుతో ప్లేటులో ఉంచినప్పుడు అది స్కూపు ఆకారం సంతరించుకుంటుంది. ట్యూనా సలాడు, చికెను సలాడు, గుడ్డు సలాడు, బంగాళాదుంప సలాడు బౌండు సలాడులకు ఉదాహరణగా ఉంటాయి. బౌండు సలాడ్లను తరచుగా శాండ్‌ విచ్ తయారు చేయడానికి ఉపయోగిస్తారు. పిక్నిక్లు, బార్బెక్యూలలో ఇవి ప్రాచుర్యం పొందాయి.
సలాడు అనేది చిన్న ముక్కలు, సాధారణంగా కూరగాయలు లేదా పండ్ల మిశ్రమాన్ని కలిగి ఉన్న ఆహారం.అయినప్పటికీ వివిధ రకాలైన సలాడులు వాస్తవంగా రెడీ-టు-ఈటు ఆహారంగా ఉంటాయి. సలాడ్లు సాధారణంగా గది ఉష్ణోగ్రత వద్ద వడ్డిస్తారు లేదా చల్లగా ఉంటాయి. దక్షిణ జర్మను బంగాళాదుంప సలాడు ఇందుకు మినహాయింపుగా వెచ్చగా వడ్డిస్తారు.
ప్రధాన కోర్సు సలాడ్లు (దీనిని "డిన్నరు సలాడ్లు" లేదా యునైటెడ్ స్టేట్సులో "ఎంట్రీ సలాడ్లు" అని కూడా అంటారు) చిన్న చిన్న పౌల్ట్రీ, సీఫుడు లేదా స్టీక్ ఉండవచ్చు. సీజరు సలాడు, చెఫ్ సలాడు, కాబ్ సలాడు, చైనీసు చికెన్ సలాడు, మిచిగాన్ సలాడు డిన్నరు సలాడ్లుగా వడ్డించబడుంటాయి.
డెజర్టు సలాడ్లలో అరుదుగా ఆకుకూరలు ఉంటాయి. ఇవి తరచుగా తీపిగా ఉంటాయి. సాధారణ వైవిధ్యాలు జెలటిను లేదా చిలికిన చేసిన క్రీంతో తయారు చేయబడతాయి; ఉదా: జెల్లో సలాడు, పిస్తా సలాడు, అంబ్రోసియా. డెజర్టు సలాడ్ల ఇతర రూపాలు స్నికర్సు సలాడు, గ్లోరిఫైడు రైస్, కుకీ సలాడు.
సలాడు ఆయిలు వెనిగరు మిశ్రమం ఆధారంగా తయారుచేసే సలాడులను వైనైగ్రెట్సు అంటారు. తరచుగా మూలికలు, సుగంధ ద్రవ్యాలు, ఉప్పు, మిరియాలు, చక్కెర, ఇతర పదార్ధాలతో రుచి చూస్తారు.
ఫ్రూటు సలాడ్లు పండ్లతో తయారు చేయబడతాయి , ఇవి తాజాగా లేదా తయారుగా ఉండవచ్చు. " ఫ్రూటు కాక్టైలు " ఇదికు ఉదాహరణగా ఉంటుంది.
సత్యం అనే చేసిన తమిళ భాషా యాక్షన్ చిత్రాన్ని 2008 లో విడుదల చేశారు. సురేష్ కృష్ణ సహచరుడు, ఎ. రాజశేఖర్ ఈ చిత్రానికి తొలిసారిగా రచన, దర్శకత్వం వహించారు. ఈ చిత్రంలో విశాల్ మొదటిసారి పోలీసు పాత్రలో నటించాడు. నయనతార మహిళా ప్రధాన పాత్రలో నటిస్తుండగా, కన్నడ నటుడు ఉపేంద్ర సపోర్ట్ మేల్ లీడ్ రోల్ పోషిస్తున్నారు. ఈ చిత్రాన్ని ఒకేసారి తెలుగులో సెల్యూట్ గా చిత్రీకరించారు. ఈ చిత్ర స్కోరు, సంగీతాన్ని హారిస్ జయరాజ్ స్వరపరిచారు. ఈ చిత్రం 2008 ఆగస్టు 15 స్వాతంత్ర్య దినోత్సవం రోజున విడుదలైంది. ఈ చిత్రాన్ని విశాల్ సోదరుడు విక్రమ్ కృష్ణ నిర్మించారు. శివరామ కృష్ణుడు అనుబంధించిన చిత్రం పాటల కోసం నయనతార, భావోద్వేగ సన్నివేశాల కోసం ఉపేంద్ర చేత పట్టుబట్టబడింది.
ఈలోగా, కథానాయకుడు టీవీ జర్నలిస్ట్ అయిన దేవనాయకి తో రొమాంటిక్ ఎపిసోడ్ కూడా ఉంది. దేవనాయకి వారి తల్లిదండ్రుల ద్వారా స్థానిక పిల్లలపై కేసు పెట్టడంతో ఇది ప్రారంభమవుతుంది. పిల్లలు 'గ్యాంగ్ లీడర్' ద్వారా ప్రతీకారం తీర్చుకుంటారు, అతను సత్యమే తప్ప మరెవరో కాదు. 'గ్యాంగ్' వారి ప్రత్యర్థిని బహుళ చిలిపి చేష్టలతో నవ్వించే స్టాక్‌గా మార్చడం ద్వారా విజయవంతమవుతుంది. అయినప్పటికీ ఆడది సత్యం యొక్క సున్నితత్వాన్ని హృదయపూర్వకంగా గుర్తించి అతని కోసం పడిపోతుంది. సత్యం కూడా ఆ తర్వాత ప్రేమలో పడతాడు.
సత్యం చిత్రం అసిస్టెంట్ పోలీసు కమిషనర్ సత్యం , ఒక పోకిరి పోలీసులను ఎదుర్కోకుండా ఒక పోకిరిని రక్షించడంతో, అతన్ని అరెస్టు చేయడానికి మాత్రమే. నేరాలను చంపడమే పోలీసుల కర్తవ్యం, నేరస్థులను కాదు అని తన తోటి పోలీసులకు గుర్తుచేస్తాడు. ముగ్గురు మంత్రుల మర్మమైన హత్యలో కీలక హంతకుడిని గుర్తించడంలో సత్యం తన మొదటి సవాలును ఎదుర్కొంటాడు. ఈ ప్రక్రియలో, అతను అపరాధి మాణిక్‌వెల్ ను కనుగొంటాడు, అతని గుర్తింపును తెలుసుకోవడానికి అసభ్యకరమైన షాక్‌ని అందుకుంటాడు.
తప్పు చేసినవారిని బార్లు వెనుక ఉంచడానికి చట్టబద్దమైన శక్తిని ఉపయోగిస్తానని తన గురువుపై సవాలు విసిరిన సత్యం, ముఖ్యమంత్రి పదవిని లక్ష్యంగా చేసుకున్న హోంమంత్రి అక్రమ కార్యకలాపాలపై వెలుగులు నింపుతామని ప్రతిజ్ఞ చేశారు. .
ఎందుకంటే సత్యానికి పోలీసు ఉద్యోగం చేయమని ప్రేరేపించిన మాజీ పోలీసు అధికారే హంతకుడు. తన మనసు మార్చుకోవటానికి గల కారణాన్ని వెల్లడిస్తూన్న మాజీ పోలీసు, ఖాకీ యూనిఫాంలో విషయాలను సరి చేయడంలో విఫలమైనందున తాను హత్యకు గురవుతున్నానని చెప్పాడు.
పాపర్ 1902 సంవత్సరం జూలై 28వ తేదీన వియన్నా నగరంలో జన్మించాడు. వియన్నా నగరాన్ని ఆరోజుల్లో ఐరోపా ఖండపు మేధావుల రాజధాని అనేవారు. సంగీతజ్ఞులు, వైద్యులు, ఆర్థికవేత్తలు మొదలగు మేధావి వర్దానికి అది ఒక కూడలి. పాపర్ లండను విశ్వ విద్యాలయములో 1941-69 మధ్య ఆచార్యుడిగా ఉండేవాడు. ఆల్బర్ట్ ఐన్‌స్టీన్, జెంట్జార్జి లవలె పాపర్ కు సంగీతంలోనూ శాస్త్రాలలోనూ అభినివేశం ఉంది. శాస్త్రాల హణితత్వం పై మౌలిక చింతన చేసేడు. విమర్సనాత్మక హేతువాదం నూ, శాస్త్రనిగమంలో, అసత్యీకరణ సాధనాన్ని ప్రతిపాదించాడు. 92 సంవత్సరాల వయస్సులో క్యాంసర్ వ్యాధితో పాపర్ లండన్ లో మరణించాడు.
జెపిమోర్గాన్ చేజ్ & కో. న్యూయార్క్ నగరంలో ప్రధాన కార్యాలయం కలిగిన ఒక అమెరికన్ బహుళజాతి పెట్టుబడి బ్యాంకు, ఆర్థిక సేవల సంస్థ. జెపిమోర్గాన్ చేజ్ అమెరికా సంయుక్త రాష్ట్రాలులో అతిపెద్ద బ్యాంకుగా ఎస్ & పి గ్లోబల్ చేత, మొత్తం ఆస్తుల ద్వారా ప్రపంచంలో ఏడవ అతిపెద్ద బ్యాంకుగా గుర్తించబడింది, ఈ సంస్థ మొత్తం 3.213 డాలర్ల ట్రిలియన్ల ఆస్తులతో ఉంది. మార్కెట్ క్యాపిటలైజేషన్ ద్వారా ఇది ప్రపంచంలోనే అత్యంత విలువైన బ్యాంకు. తార్వాత కాలంలో మోర్గాన్ చేజ్ డెలావేర్లో విలీనం చేయబడింది
2020 నాటికి, బ్యాంక్ యొక్క ఆస్తి నిర్వహణ విభాగం నిర్వహణలో $ 3.37 ట్రిలియన్ ఆస్తులను కలిగి ఉంది, అయితే దాని పెట్టుబడి, కార్పొరేట్ బ్యాంక్ ఆర్మ్ $ 27.447 ట్రిలియన్ ఆస్తులను అదుపులో కలిగి ఉంది. నిర్వహణలో $ 45.0 బిలియన్ల ఆస్తుల వద్ద, జెపిమోర్గాన్ చేజ్ యొక్క హెడ్జ్ ఫండ్ యూనిట్ ప్రపంచంలో మూడవ అతిపెద్ద హెడ్జ్ ఫండ్
ధరణి సమీకృత భూమి రికార్డులు తెలంగాణ రాష్ట్రములో ఉన్న వ్యవసాయ , వ్యవసాయేతర ప్రజల ఆస్తుల నమోదు ఉండే అధికారిక పోర్టల్ . ధరణి మొట్ట మొదటి సారిగా దేశములో ప్రప్రథమముగా తెలంగాణ ప్రభుత్వం ఆరంభించింది . దీని ప్రధాన ఉద్దేశ్యం ప్రభుత్వం లో పారదర్శకత, సామర్థ్యాన్ని పెంచడంతో పాటు, భూమి రిజిస్ట్రేషన్లు, మ్యూటేషన్లు , ఆస్తుల బదిలీలకు జవాబుదారీతనం, సురక్షితమైన, ఇబ్బంది లేని ప్రజలకు సేవలను అందించడం ఈ పోర్టల్ లక్ష్యం. రిజిస్ట్రేషన్ ప్రక్రియలో లొసుగులను తొలగించడం, భూమి, ఆస్తి సంబంధిత సమాచారాన్ని అంతర్జాలం లో ‌ నిల్వ చేయడం, వ్యవసాయ భూముల నమోదు, వారసత్వం విభజనను సరళీకృతం చేయడానికి, మొత్తం రిజిస్ట్రేషన్లు ప్రక్రియ కొద్ది నిమిషాల్లోనే పూర్తయ్యేలా చూడటానికి , ప్రజలకు ఇ-పట్టదార్ పాస్‌బుక్‌ను భూ యజమానులకు వెంటనే అందించడం దీని ప్రత్యేకత, ఈ అధికారిక పత్రములు కొద్ది నిముషములలోనే ప్రజలు పొందవచ్చును. కొత్త వ్యవస్థ విధాన ప్రకారం, వ్యవసాయ ఆస్తుల నమోదు కోసం తహసీల్దార్ ఉమ్మడి సబ్ రిజిస్ట్రార్లుగా,సబ్ రిజిస్ట్రార్లు వ్యవసాయేతర ఆస్తుల వంటివి రిజిస్ట్రేషన్లను చేస్తారు
ధరణి పోర్టల్ ను తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖర్ రావు మేడ్చల్ జిల్లా మూడుచింతలపల్లి తహసీల్దార్ కార్యాలయములో 29-10-2020 నాడు ప్రారంభించారు. ధరణి పోర్టల్ లో ప్రజలకు సంభందించిన వ్యవసాయ ఆస్తులు దాదాపుగా 1,45,58,000 ఎకరాల భూముల వివరములు ఇందులో ఉన్నాయి. దీనిలో ఉన్న ప్రత్యేకత కొనుగోలు దారుడు తన రిజిస్ట్రేషన్ ప్రక్రియ ను 20 నిముషములలో పూర్తి చేసుకొని , ఇ-పాసుబుక్కు పొందవచ్చును.సింగల్ విండో విధానములో తనకు కావలిసిన సేవలను భూ యజమాని ధరణి పోర్టల్ ద్వారా పొంద వచ్చును. అవినీతి నిర్ములనలో, పారదర్శకతను , జవాబు దారి విధానం గా భూపరిపాలన వ్యవస్థ లో ధరణి పోర్టల్ ఒక విప్లవాత్మిక ఘట్టం
ధరణి పోర్టల్ లో ఉన్న లో ప్రజల సమాచారం ( ఆధార కార్డు , కుటుంబ సభ్యల వివరములకు ప్రభుత్వం ఎలాంటి రక్షణ కలిపిస్తున్నదని గౌరవనీయ తెలంగాణ హైకోర్టు ప్రజాప్రయోజన పిటీషన్ ను స్వీకరించింది . ధరణి పోర్టల్ చట్టబద్దత పై హైకోర్టు , పిటిషినర్లు తెలిపిన పలు సందేహాలపై తెలంగాణ రాష్ట్ర ప్రభుత్వ వివరణను 20 నవంబర్ 2020 లోపు హైకోర్టు కు సమ్పర్పించ వలెనని ఆదేశించింది
బరాహి పాల రాజవంశ కశ్యప్ పాలనలో కపిలి-జమునా లోయలో కాచారి ఆధిపత్యపు కొత్త శకం ప్రారంభమైందని మధ్యయుగ చారిత్రక వర్గాలు పేర్కొన్నాయి. బ్రహ్మపుత్ర నది ఉత్తర ఒడ్డున బెహాలి ప్రాంతానికి చెందిన రాజు భూమపాల సేవలో కచారి రాజ్యానికి చెందిన మంత్రి బిరోచన, రాజుతో వివాదం తరువాత తన రాజ్యం నుండి పారిపోవలసి వచ్చింది. బ్రహ్మపుత్ర దక్షిణ ఒడ్డుకు వచ్చి కొత్త రాజ్యాన్ని స్థాపించాడు. కచారి పాలన మొత్తం కపిలి-జమునా లోయకు వ్యాపించి, ఆ రాజ్యం కచారిపార్ గా పిలువబడింది.
అహోమ్స్ రాజ్యం విస్తరణ కారణంగా, కచారి రాజులు వారితో విభేదించారు. కచారి రాజు తామ్రాధ్వాజ నారాయణ్ పాలనలో కచారి పాలించిన ప్రాంతాలు స్వర్గాడియో గదధర్ సింఘ ఆధ్వర్యంలో అహోంస్‌కు వెళ్ళాయి. ‘హోజాయ్’ అనే పదం దిమాసాకు చెందినది. దిమాసాలోని అర్చక వర్గాన్ని ‘హోజా’ లేదా ‘హోజైసా’ అని పిలుస్తారు. వారు నివసించిన స్థలాన్ని హోజాయ్ అని పిలుస్తారు. ఇప్పుడు కూడా హోజాయ్ ప్రాంతంలో దిమాసాస్ జనాభా ఎక్కువగా ఉండగా, వారిలో కొందరు ఇంటిపేరు ‘హోజాయ్’ అని కూడా ఉంది.
హోజాయ్ జిల్లా, అస్సాంలో నూతనంగా ఏర్పడిన ఒక జిల్లా. ఇది 2015, ఆగస్టు 15న ఏర్పడింది. జిల్లా ప్రధాన కార్యాలయం హోజాయ్ పట్టణంలో ఉంది. నాగావ్ జిల్లాలోని హోజై, డోబోకా, లంక అనే మూడు తహసిల్స్ కలిపి హోజాయ్ జిల్లా ఏర్పడింది. అప్పటి అస్సాం ప్రావిన్స్ అవిభక్త నౌగాంగ్ జిల్లాలో హోజాయ్ ఒక భాగంగా ఉండేది.
పురాతన కామరూప చరిత్రలో ఉన్నట్లుగా ప్రస్తుతం హోజాయ్ జిల్లా, దాని పరిసర ప్రాంతాలలో ఉన్న భౌగోళిక ప్రాంతాన్ని దావక రాజ్యం లేదా కపిలి వ్యాలీ రాజ్యం అని పిలిచేవారు. చరిత్రకారులు ఈ రాజ్యాన్ని ‘దబక్’, ‘కపిలి’, ‘ట్రైబెగ్’ అని పేర్కొన్నారు. ఈ రాజ్యం సా.శ. 6వ శతాబ్దం వరకు స్వతంత్ర హోదాను పొందింది.
అప్పటి అస్సాం ప్రావిన్స్ నుండి సిల్హెట్ విభజన తరువాత, అనేకమంది బెంగాలీ హిందువులు అప్పటి తూర్పు పాకిస్తాన్ నుండి ఈ ప్రాంతానికి వలస వచ్చి ఎక్కువగా లుమ్డింగ్, లంకా , హోజయ్ వంటి పట్టణాల్లో స్థిరపడ్డారు.
శరభ సిరిగిరిపురంలో సరదాగా కాలం వెల్లదీసే అల్లరి కుర్రాడు. కొడుకే ప్రాణంగా బతికే పార్వతమ్మ ఎన్ని తప్పులు చేసినా శరభను ఒక్క మాట కూడా అనదు. దివ్య సెంట్రల్‌ మినిస్టర్ కూతురు. తన జాతక దోశాలకు సంబంధించిన శాంతి కోసం మినిస్టర్‌ తన కూతురిని సిరిగిరిపురంలోని గురువు గారి దగ్గర విడిపెట్టి వెళతాడు. గురువుగారు దివ్యను జాగ్రత్తగా చూసుకోవాల్సిన బాధ్యతను శరభ, పార్వతమ్మలకు అప్పగిస్తాడు. చిన్న గొడవతో ప్రారంభమైన దివ్య, శరభల పరిచయం తరువాత ప్రేమగా మారుతుంది. అదే సమయంలో దివ్య ప్రమాదంలో ఉందని తెలుస్తోంది. 17 మంది అమ్మాయిలను బలి ఇచ్చిన ఓ రాక్షసుడు 18వ బలి కోసం దివ్యను ఎత్తుకెళ్లే ప్రయత్నం చేస్తాడు. ఆ ప్రయత్నాన్ని అడ్డుకునే సమయంలో శరభ గతానికి సంబంధించిన ఓ విషయం తెలుస్తుంది. అసలు శరభ గతం ఏంటి.?
శరభ 2018, నవంబరు 22న విడుదలైన తెలుగు చలనచిత్రం. ఎన్‌. నరసింహారావు దర్శకత్వం వహించిన ఈ చిత్రంలో ఆకాష్‌ కుమార్‌, మిస్తీ చక్రవర్తి, జయప్రద, నెపోలియన్‌, పొన్‌వన్నన్‌ తదితరులు నటించగా కోటి సంగీతం అందించాడు.